stanford-oval/wikipedia huggingface dataset:
เจก จิลเลินฮอล
ชีวิตส่วนตัว > ครอบครัว

สมาชิกในครอบครัวจิลเลินฮอลได้ทำงานฮอลลีวูดร่วมกับจิลเลินฮอลหลายเรื่อง แม็กกีพี่สาวของจิลเลินฮอลเคยแสดงภาพยนตร์ร่วมกับจิลเลินฮอล ในเรื่อง Donnie Darko และยังร่วมแสดงกับเขาในเรื่อง A Dangerous Woman ภาพยนตร์เรื่องนี้กำกับโดยสตีเฟน จิลเลินฮอล พ่อของพวกเขา
แมกกีหมั้นกับนักแสดง ปีเตอร์ ซาร์สการ์ด ซึ่งจิลเลินฮอลได้แสดงร่วมกับหลานสาว ราโมนา ซาร์สการ์ดในภาพยนตร์เรื่อง Jarhead (ราโมนา ซาร์สการ์ดเกิดเมื่อวันที่ 3 ตุลาคม พ.ศ. 2549)
จิลเลินฮอลมีแม่ทูนหัวชื่อ เจมี ลี เคอร์ติส นักแสดงชื่อดัง ส่วนตัวเขาเองเป็นพ่อทูนหัวของ มาทิลดา โรส เลดเจอร์ (เกิด 28 ตุลาคม พ.ศ. 2548) เป็นลูกสาวนักแสดง ฮีธ เลดเจอร์ และ มิเชล วิลเลียมส์ ทั้งคู่เป็นนักแสดงจากเรื่องหุบเขาเร้นรัก นอกจากนั้นลุงของจิลเลินฮอล ชื่อแอนเดอร์ส จิลเลินฮอล ยังเป็นบรรณาธิการให้กับหนังสือพิมพ์ เดอะ ไมอามี เฮอร์รอลด์
ชีวิตส่วนตัว > ความสัมพันธ์

จิลเลินฮอลได้ออกเดทกับเจนนี เลวิส นักร้องวงไรโล ไคลีย์ในปี พ.ศ. 2544 ต่อมาได้เดทกับเคิร์สเตน ดันส์ ทั้งคู่รู้จักกันผ่านพี่สาวของจิลเลินฮอล แมกกี (ดันส์และแมกกี ได้ร่วมแสดงภาพยนตร์ในเรื่อง Mona Lisa Smile) หลังจากนั้นก็เริ่มออกเดทกันในเดือนกันยายน พ.ศ. 2545 ต่อจากนั้นก็มีการรายงานว่าทั้งคู่เลิกกันเดือน กรกฎาคม พ.ศ. 2547 แต่ความสัมพันธ์ของทั้งคู่ก็จบลงในเดือนธันวาคม พ.ศ. 2548
ดันส์และจิลเลินฮอลมีสุนัขพันธุ์เยอรมันเชฟเฟิร์ด ชื่อว่า แอตติคัส ที่ทั้งคู่ได้ช่วยเหลือออกจากศูนย์คุ้มครองสุนัขในลอสแอนเจลิส จิลเลินฮอลยังมีสุนัขพันธุ์ปัคเคิล ชื่อ บู แรดลีย์ สุนัขทั้ง 2 ตัวตั้งตามชื่อตัวละครในบทประพันธ์ของฮาร์เปอร์ ลี เรื่อง To Kill a Mockingbird หนึ่งในบทประพันธ์เรื่องโปรดของจิลเลินฮอล
จิลเลินฮอลมีข่าวกับ รีส วิเธอร์สปูนที่เพิ่งหย่ากับสามีไรอัน ฟิลิปเป้ ทั้งคู่เริ่มคบหากันหลังจากเจอกันในกองถ่าย Rendition ความสัมพันธ์ของทั้งคู่ยุติลงเมื่อเดือนมิถุนายน พ.ศ. 2550 จากรายงานของนิตยสารพีเพิล
ชีวิตส่วนตัว > การเมืองและความสนใจอื่นๆ

จิลเลินฮอลมีส่วนร่วมกิจกรรมทางการเมือง โดยได้ถ่ายโฆษณารณรงค์การเลือกตั้งในโครงการร็อก เดอะ โหวต (Rock the Vote) ในช่วงการเลือกตั้งในสหรัฐอเมริกาปี พ.ศ. 2547 เขาได้ไปมหาวิทยาลัยเซาเธิร์นแคลิฟอร์เนีย กับพี่สาวเพื่อรณรงค์นักเรียนนักศึกษาให้ไปเลือกตั้ง จิลเลินฮอลได้ร่วมหาเสียงสนับสนุนให้ ผู้สมัครจอห์น เคอร์รี ของพรรคเดโมแครต[ลิงก์เสีย]
จิลเลินฮอลกล่าวว่า "มันทำให้ผมหมดความอดทนเมื่อนักแสดงพูดถึงเรื่องการเมือง ผมเป็นพลเมืองคนหนึ่งและผมเลือกเล่นภาพยนตร์ ที่ผมคิดว่าเป็นเรื่องเกี่ยวกับการเมือง ผมพยายามและพูดในสิ่งที่ผมทำ ผิดหรือถูก นักแสดงหนุ่มนั้นล้วนมีอิทธิพล"
จิลเลินฮอลเติบโตมาในครอบครัวที่ตระหนักถึงเรื่องสังคม เขาร่วมการรณรงค์กับ อเมริกันซิวิลลิเบอร์ตีส์ยูเนียน (เอซีแอลยู) เป็นองค์กรที่ทั้งครอบครัวของจิลเลินฮอลให้การสนับสนุน จิลเลินฮอลตระหนักในเรื่องสิ่งแวดล้อม และนิยมการนำของเก่ามาใช้ใหม่ และเคยให้สัมภาษณ์ว่า ได้ออกเงิน 400 เหรียญต่อปีเพื่อปลูกต้นไม้ให้ป่าในประเทศโมซัมบิก ซึ่งเป็นส่วนหนึ่งประชาสัมพันธ์รายการฟิวเจอร์ฟอร์เรส หลังจากการถ่ายทำภาพยนตร์เรื่อง The Day After Tomorrow เขาได้บินไปแถบอาร์กติกเพื่อรณรงค์เรื่องภาวะโลกร้อน
ในเวลาว่าง จิลเลินฮอลนิยมทำงานฝีมือจากไม้ ทำอาหาร ส่วนกิจกรรมอื่นเขาเคยกล่าวว่า "ผมไม่ได้นับถือศาสนาพุทธ แต่ก็พยายามฝึกสติ" และพยายามฝึกสมาธิทุกวัน
ผลงานภาพยนตร์

เจก จิลเลินฮอลมีผลงานแสดงภาพยนตร์มาแล้ว 17 เรื่อง (ข้อมูลเดือนมิถุนายน พ.ศ. 2550) โดยเริ่มอาชีพการแสดงตั้งแต่อายุ 11 ปีในเรื่อง City Slickers ส่วนผลงานล่าสุดคือเรื่อง Rendition แสดงร่วมกับ รีส วิธเธอร์สปูน ออกฉายเดือนมีนาคม พ.ศ. 2550 นอกจากนั้นจิลเลินฮอลยังเคยพากย์เสียงให้กับภาพยนตร์แอนิเมชันเรื่องสั้นเรื่อง The Man Who Walked Between the Towers
| ปี พ> ศ. | ภาพยนตร์ | บทบาท |
| --- | --- | --- |
| 2534 | City Slickers | แดนนี ร็อบบินส์ |
| 2536 | A Dangerous Woman | เอ็ดเวิร์ด |
| 2536 | Josh and S.A.M. | ลีออน |
| 2541 | Homegrown | เจมส์ / บลู คาฮาน |
| 2542 | October Sky | โฮเมอร์ ฮิคแมน จูเนียร์ |
| 2544 | Donnie Darko | ดอนนี ดาร์โค |
| 2544 | Bubble Boy | จิมมี ลิฟวิงสตัน |
| 2544 | Lovely & Amazing | จอร์แดน |
| 2545 | Highway | ไพล็อท เคลสัน |
| 2545 | Moonlight Mile | โจ แนสต์ |
| 2545 | The Good Girl | โธมัส 'โฮลเดน' เวิร์ธเธอร์ |
| 2547 | วิกฤติวันสิ้นโลก (The Day After Tomorrow) | แซม ฮอลล์ |
| 2548 | หุบเขาเร้นรัก (Brokeback Mountain)  | แจ็ค ทวิสต์ |
| 2548 | พลระห่ำสงครามนรก (Jarhead) | แอนโธนี สว็อฟฟอร์ด |
| 2548 | Proof | ฮาโรลด์ 'ฮาล' ด็อบ์ส |
| 2550 | Zodiac | โรเบิร์ต เกรย์สมิธ |
| 2550 | Rendition | ดักกลาส ฟรีแมน |
| 2552 | บราเธอร์ส (Brothers) | ทอมมี คาฮิลล์ |
| 2552 | Nailed | ฮาวเวิร์ด เบิร์ดเวลล์ |
| 2553 | Prince of Persia: The Sands of Time | เจ้าชายดัสแทน |
| 2553 | Damn Yankees | บอยด์ |
| 2553 | Love & Other Drugs | เจมี ลีดี |
| 2554 | Source Code | โคลเตอร์ |
| 2555 | End of Watch | ไบรอัน เทย์เลอร์ |
| 2556 | Prisoners | นักสืบ โลกิ |
| 2556 | Enemy | อดัม เบลล์ / แอนโธนี แคลร์ |
| 2557 | เหยี่ยวข่าวคลั่ง ล่าข่าวโหด (Nightcrawler) | หลุยส์ "ลู" บลูม |
| 2558 | Accidental Love | ฮาวเวิร์ด |
| 2558 | สังเวียนเดือด (Southpaw) | บิลลี่ โฮป |
| 2558 | เอเวอเรสต์ ไต่ฟ้าท้านรก (Everest) | สก็อตต์ ฟิชเชอร์ |
| 2559 | Demolition | เดวิส มิทเชลล์ |
รางวัลที่ได้รับ

จิลเลินฮอลมีผลงานโดดเด่นที่สุดจากภาพยนตร์เรื่องหุบเขาเร้นรัก  (Brokeback Mountain)  จากบทบาทคาวบอยเกย์ "แจ็ค ทวิสต์" ได้รับรางวัลจาก 5 สถาบันใหญ่ นอกจากนั้นจิลเลินฮอลยังเคยได้รับรางวัลนักแสดงยอดเยี่ยมจากภาพยนตร์เรื่อง Donnie Darko จากโคลทรูดิส อวอร์ดส
| ปี พ> ศ. | รางวัล | สาขา | ผล | ภาพยนตร์ |
| --- | --- | --- | --- | --- |
| 2544 | อินดีเพนเดนต์สปิริตอวอร์ด | นักแสดงนำชายยอดเยี่ยม | เสนอชื่อเข้าชิง | Donnie Darko |
| 2544 | โคลทรูดิสอวอร์ดส | นักแสดงยอดเยี่ยม | ได้รับรางวัล | Donnie Darko |
| 2545 | ดีวีดีเอกซ์คลูซีฟอวอร์ดส | นักแสดงยอดเยี่ยม | เสนอชื่อเข้าชิง | Highway |
| 2545 | ทีนชอยส์อวอร์ดส | ชอยส์มูวีเบรกเอาท์สตาร์ - นักแสดงชาย | เสนอชื่อเข้าชิง | The Good Girl |
| 2545 | ยังฮอลลีวูดอวอร์ดส | เบรกทรูเพอร์ฟอร์แมนซ์ - นักแสดงชาย | ได้รับรางวัล |  |
| 2549 | เอ็มทีวี มูวี่ อวอร์ดส | นักแสดงยอดเยี่ยม | ได้รับรางวัล | Brokeback Mountain    (หุบเขาเร้นรัก)  |
| 2549 | เอ็มทีวี มูวี่ อวอร์ดส | จูบยอดเยี่ยม | ได้รับรางวัล | Brokeback Mountain    (หุบเขาเร้นรัก)  |
| 2549 | รางวัลของสมาคมนักแสดงอาชีพแห่งอเมริกา | นักแสดงสมทบยอดเยี่ยม | เสนอชื่อเข้าชิง | Brokeback Mountain    (หุบเขาเร้นรัก)  |
| 2549 | รางวัลของสมาคมนักแสดงอาชีพแห่งอเมริกา | กลุ่มนักแสดงยอดเยี่ยม | เสนอชื่อเข้าชิง | Brokeback Mountain    (หุบเขาเร้นรัก)  |
| 2549 | เนชันนัลบอร์ดออฟรีวีว | นักแสดงสมทบยอดเยี่ยม | ได้รับรางวัล | Brokeback Mountain    (หุบเขาเร้นรัก)  |
| 2549 | คริติคส์ชอยส์อวอร์ด | นักแสดงสมทบชายยอดเยี่ยม | เสนอชื่อเข้าชิง | Brokeback Mountain    (หุบเขาเร้นรัก)  |
| 2549 | รางวัลบาฟต้า | นักแสดงสมทบชายยอดเยี่ยม | ได้รับรางวัล | Brokeback Mountain    (หุบเขาเร้นรัก)  |
| 2549 | รางวัลออสการ์ | นักแสดงสมทบชายยอดเยี่ยม | เสนอชื่อเข้าชิง | Brokeback Mountain    (หุบเขาเร้นรัก)  |
| 2549 | แซทเทลไลต์อวอร์ดส | เอาท์สแตนดิง ซัพพอร์ติง แอคเตอร์ | เสนอชื่อเข้าชิง | Brokeback Mountain    (หุบเขาเร้นรัก)  |
| 2549 | อเมริกันส์ฟอร์ดิอาร์ทสเนชันนัลอาร์ทสอวอร์ดส | ค.ศ. 2006 ยังอาร์ทิสต์อวอร์ดฟอร์อาร์ทิสติคเอ็กเซลเลนซ์ | ได้รับรางวัล | Brokeback Mountain    (หุบเขาเร้นรัก)  |
| 2549 | แซทเทลไลต์อวอร์ดส | เอาท์สแตนดิงลีดแอคเตอร์ | เสนอชื่อเข้าชิง | Jarhead |
| 2551 | ปาล์มสปริงส์ฟิล์มเฟสติวัล | รางวัลนักแสดงประสบความสำเร็จ | ได้รับรางวัล  |  |
| 2551 | ทีนชอยส์อวอร์ดส | ชอยซ์มูวีแอกเตอร์ ประเภทดรามา | เสนอชื่อเข้าชิง | Rendition |
แหล่งข้อมูลอื่น

เว็บไซต์อย่างเป็นทางการ เก็บถาวร 2021-01-21 ที่ เวย์แบ็กแมชชีน (อังกฤษ)
IHeartJake.com เว็บไซต์แฟนคลับ (อังกฤษ)
Yahoo! Group เก็บถาวร 2012-01-20 ที่ เวย์แบ็กแมชชีน (อังกฤษ)
เจก จิลเลินฮอล (Jake Gyllenhaal) เก็บถาวร 2007-09-26 ที่ เวย์แบ็กแมชชีน เว็บไซต์ movieseer.com
จากภาพยนตร์เรื่อง October Sky
จิลเลินฮอลในภาพยนตร์เรื่อง Donnie Darko
จากภาพยนตร์เรื่อง หุบเขาเร้นรัก
ปี่เซียะ

ผีซิว หรือ เผ่ย์เย้า (จีน: 貔貅; พินอิน: píxiū; ยฺหวิดเพ็ง: pei4 jau1; เพ็งอิม: pi5 hiu1) หรือในไทยมักเรียกตามภาษาแต้จิ๋วว่า ปี่เซียะ หรือ ปี่เซี้ย (จีน: 避邪; พินอิน: bìxié; เพ็งอิม: bi7 sia5) เป็นสัตว์ประหลาดตามความเชื่อของจีนมาแต่โบราณ
เชื่อว่า ปี่เซียะ มีรูปร่างและเขาคล้ายกวาง แต่มีหน้า, หัว, ขาคล้ายสิงโต, มีปีกคล้ายนก, หลังคล้ายปลา และมีส่วนหางคล้ายแมวปนไปด้วยท้องและบางส่วนของหัวคล้ายมังกร เป็นสัตว์สี่ขา  และเป็นสัตว์ศักดิ์สิทธิ์ช่วยป้องกันและปัดเป่าภยันตรายและภูตผีปีศาจ สิ่งไม่ดีต่าง ๆ ได้  เชื่อว่าถูกแบ่งเป็นตัวผู้ชื่อ ปี่ และ ตัวเมียชื่อ เซียะ
นอกจากนี้แล้วยังมีชื่อเรียกอื่นอีก เช่น เทียนลู่ หรือ เทียงลก (จีนตัวย่อ: 天禄; จีนตัวเต็ม: 天祿; พินอิน: tiānlù, เพ็งอิม: tiang1 log8) ตามแต่ละพื้นที่อีกด้วย ซึ่งความหมายของชื่อเหล่านี้ แปลได้ว่า กวางสวรรค์ หรือ ขจัดปัดเป่า
เชื่อกันว่า ปี่เซียะ เป็นลูกตัวที่ 9 ของมังกร เป็นสัตว์ที่กินเก่งและไม่มีรูทวาร จึงไม่มีการขับถ่าย ในปลายยุคราชวงศ์โจว ตรงกับยุคชุนชิว มีการนำปี่เซียะมาใช้เป็นสัญลักษณ์โดยประดับเป็นรูปบนธงสำหรับการออกรบ   โดยรวมในอดีตสันนิษฐานว่า ปีเซียะให้ความหมายในทางความกล้าหาญ  การปกป้องคุ้มภัย  และการต่อสู้เพื่อจะให้ได้มาซึ่งชัยชนะ
นอกจากนี้แล้ว ปี่เซียะยังเป็นสัญลักษณ์ของการพิทักษ์และคุ้มครองทรัพย์สมบัติอีกด้วย อันเนื่องจากการที่เป็นสัตว์ที่กินอย่างเดียวไม่มีการขับถ่าย จึงมีการปั้นเป็นรูปปั้นเฝ้าหน้าท้องพระโรง ภายในพระราชวัง เช่น ฮ่องเต้ปูยี จักรพรรดิองค์สุดท้ายของราชวงศ์ชิงและประเทศจีน
ปัจจุบัน มีการบูชาปี่เซียะ โดยมักทำเป็นรูปเคารพของสัตว์ที่มีลักษณะดังกล่าวในลักษณะหมอบ และมักทำเป็นคู่กัน โดยจะตั้งวางให้สอดคล้องกับหลักฮวงจุ้ยด้วย อีกทั้งยังเป็นที่บูชาของนักพนัน ผู้ที่นิยมเสี่ยงโชคในลักษณะวัตถุมงคล จากการที่เป็นสัตว์ที่กินอย่างเดียวไม่มีถ่าย จึงเป็นสัญลักษณ์ของการเก็บทรัพย์ ซึ่งกาสิโนบางแห่งในประเทศจีน, มาเก๊า และฮ่องกง จะมีรูปปั้นปี่เซียะนี้อยู่ด้านหน้าด้วย
แหล่งข้อมูลอื่น

Pi Yao at World of Feng Shui.com
Yao Changes in 2007 at Feng Shui Chinese.com
อีเจียนแอร์ไลน์

อีเจียนแอร์ไลน์ (กรีก: Αεροπορία Αιγαίου Α.Ε.; Aeroporía Aigaíou ออกเสียง [aeropoˈria eˈʝeu]) เป็นสายการบินประจำชาติ และสายการบินที่ใหญ่ที่สุดของประเทศกรีซ ที่มีฐานการบินหลักที่ท่าอากาศยานนานาชาติเอเธนส์ ท่าอากาศยานเทสซาโลนีกี และท่าอากาศยานนานาชาติลาร์นากา และมีสำนักงานใหญ่ในคิฟิสเซีย กรุงเอเธนส์ สายการบินดำเนินเที่ยวบินสู่จุดหมายปลายทาง 118 แห่งในยุโรป เอเชีย และแอฟริกา อีเจียนเป็นสมาชิกของกลุ่มพันธมิตรสตาร์อัลไลแอนซ์ สมาคมแอร์ไลน์สโฟร์ยุโรป และไออาตา
ในวันที่ 21 ตุลาคม ค.ศ. 2012 อีเจียนได้ประกาศแผนที่จะเข้าควบคุมกิจการของโอลิมปิกแอร์ โดยแผนนี้ได้รับอนุมัติจากคณะกรรมาธิการยุโรปในเดือนตุลาคม ค.ศ. 2013 โดยทั้งสองสายการบินจะดำเนินภายใต้ชื่อตนเอง นอกจากนี้แล้วอีเจียนยังมีส่วนร่วมในขั้นตอนการโอนย้ายกิจการเป็นเอกชนของไซปรัสแอร์เวย์ สายการบินประจำชาติไซปรัส ณ ขณะนั้น โดยภายหลังการล้มละลายของไซปรัสแอร์เวย์นั้น อีเจียนได้เข้ามาตั้งฐานการบินที่ลาร์นากา ซึ่งได้ทำการบินสู่จุดหมายปลายทางต่างๆ ทดแทนไซปรัสแอร์เวย์ไป
ประวัติ > การก่อตั้ง

อีเจียนแอร์ไลน์ก่อตั้งขึ้นเมื่อวันที่ 2 มกราคม ค.ศ. 1995 โดยเป็นการเข้าดำเนินกิจการต่อจากอีเจียนเอวิเอชัน สายการบินได้เริ่มจากการทำการบินเที่ยวบิน VIP จากเอเธนส์ด้วยเครื่องบินเลียร์เจ็ต อีเจียนแอร์ไลน์เริ่มดำเนินงานในเดือนพฤษภาคม ค.ศ. 1999 จากเอเธนส์สู่ฮีราคลีออน เกาะครีต และเทสซาโลนีกีด้วยบริติชแอโรสเปซ เอฟโร‎ อาร์เจ100 จำนวนสองลำ ในเดือนธันวาคม ค.ศ. 1999 อีเจียนได้เข้าควบคุมกิจการของแอร์กรีซ ตั้งแต่ปี ค.ศ. 2005 สายการบินได้มีข้อตกลงกับลุฟท์ฮันซ่า ต่อมาในเดือนมีนาคม ค.ศ. 2006 อีเจียนได้ทำข้อตกลงกับตัปปูร์ตูกัล และเริ่มข้อตกลงกับบรัสเซลส์แอร์ไลน์ในเดือนธันวาคม ค.ศ. 2008
กิจการองค์กร > ผลประกอบการ

ในปี 2009 อีเจียนแอร์ไลน์ได้ขนส่งผู้โดยสาร 6.6 ล้านคน ซึ่งมากกว่าคู่แข่งโอลิมปิกแอร์ไลน์ที่ 5.2 ล้านคน เป็นครั้งแรก ในช่วง ค.ศ. 2010–2012 สายการบินเกิดขาดทุนในช่วงภาวะทางเศรษฐกิจและการท่องเที่ยวของกรีซ โดยได้บรรทุกผู้โดยสารน้อยลงเหลือเพียง 6.1 ล้านคน แต่อัตราบรรทุกผู้โดยสารพุ่งขึ้นเป็น 74.3% กลุ่มสายการบินกลับมาได้กำไรอีกครั้งในปี 2013 และเติบโตตั้งแต่ ค.ศ. 2014 หลังการเข้าควบคุมกิจการของโอลิมปิกแอร์
ผลประกอบการของอีเจียนแอร์ไลน์ตั้งแต่ปี ค.ศ. 2007-2023 มีดังนี้ (สำหรับปีสิ้นสุดที่ 31 ธันวาคม; ผลตั้งแต่ ค.ศ. 2014 จะรวมโอลิมปิกแอร์):
|  | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| รายได้ (ล้านยูโร) | 482 | 611 | 622 | 591 | 668 | 653 | 682 | 911 | 983 | 1.020 | 1.127 | 1.187 | 1.308 | 415 | 675 | 1.336 | 1.693 |
| กำไร/ขาดทุนสุทธิ (ล้านยูโร) | 35.8 | 29.5 | 23.0 | −23.3 | −27.2 | −10.5 | 66.3 | 80.4 | 68.4 | 32.2 | 60.4 | 67.9 | 78.5 | −227.9 | 5.1 | 106.8 | 168.7 |
| จำนวนพนักงาน (คน) | 1,923 | 2,142 | 2,463 | 1,949 | 1,615 | 1,347 | 1,459 | 1,678 | 2,344 | 2,334 | 2,493 | 2,703 | 2,924 | 2,699 | 2,445 | 2,684 | 3,131 |
| จำนวนผู้โดยสาร (ล้านคน) | 5.2 | 6.0 | 6.6 | 6.2 | 6.5 | 6.1 | 6.9 | 10.1 | 11.6 | 12.5 | 13.2 | 13.9 | 15.0 | 5.2 | 7.2 | 12.5 | 15.7 |
| อัตราบรรทุกผู้โดยสาร (%) | 70 | 70 | 65.8 | 68.1 | 68.9 | 74.3 | 79 | 78.3 | 76.9 | 77.4 | 83.2 | 83.9 | 84.8 | 67.4 | 65.5 | 79.8 | 83.4 |
| ขนาดฝูงบิน | 23 | 29 | 33 | 26 | 29 | 28 | 30 | 50 | 58 | 62 | 58 | 61 | 62 | 67 | 63 | 69 | 77 |
หมายเหตุ/อ้างอิง:
จุดหมายปลายทาง > ข้อตกลงการบินร่วม

อีเจียนแอร์ไลน์มีข้อตกลงการบินร่วมกับสายการบินต่างๆ ดังต่อไปนี้:
แอร์บอลติก
แอร์แคนาดา
แอร์เซอร์เบีย
บรัสเซลส์แอร์ไลน์
บัลแกเรียแอร์
ไซปรัสแอร์เวย์
อียิปต์แอร์
เอมิเรตส์
เอธิโอเปียนแอร์ไลน์
สายการบินเอทิฮัด
ยูโรวิงส์
ไห่หนานแอร์ไลน์
การบินจี๋เสียง
คูเวตแอร์เวย์
ลอตโปลิชแอร์ไลน์
ลุฟท์ฮันซ่า
โอมานแอร์
เซาเดีย
สแกนดิเนเวียนแอร์ไลน์ซิสเต็ม
สิงคโปร์แอร์ไลน์
สวิสอินเตอร์แนชนัลแอร์ไลน์
ตัปปูร์ตูกัล
ตารอม
เตอร์กิชแอร์ไลน์
โบโลเตอา
นอกจากนี้แบ้วอีดจียนแอร์ไลน์ยังมีข้อตกลงทางการค้ากับเทรนอิตาเลีย
จุดหมายปลายทาง > เที่ยวบินเช่าเหมาลำ

ในช่วงฤดูร้อน อีเจียนแอร์ไลน์ให้บริการเที่ยวบินเช่าเหมาลำให้กับบริษัททัวร์ด้วยเครื่องบินแอร์บัส เอ320 โดยเชื่อมต่อกรีซกับอิตาลี ฝรั่งเศส สหราชอาณาจักร โปแลนด์ อิสราเอล โรมาเนีย รัสเซีย สวีเดน เดนมาร์ก เอสโตเนีย ฟินแลนด์ นอร์เวย์ สโลวีเนีย ออสเตรีย เยอรมนี ฮังการี ยูเครนและประเทศอื่นๆ ในช่วงหลายปีที่ผ่านมาอีเจียนยังให้บริการเที่ยวบินสำหรับการแข่งขันฟุตบอล เช่น สำหรับทีมชาติกรีซ
อีเจียนยังถือหุ้นส่วน 51% ในแอนิมาวิงส์ สายการบินเช่าเหมาลำสัญชาติโรมาเนียระหว่างปี ค.ศ. 2021 ถึง 2024
ฝูงบิน > ฝูงบินปัจจุบัน

ณ เดือนพฤษภาคม ค.ศ. 2024 อีเจียนแอร์ไลน์มีเครื่องบินประจำในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| แอร์บัส เอ320-200 | 28 | — | 174 |  |
| แอร์บัส เอ321-200 | 5 | — | 206 |  |
| แอร์บัส เอ320นีโอ | 17 | 4 | 180 | ส่งมอบจนถึงปี ค.ศ. 2028 |
| แอร์บัส เอ321นีโอ | 12 | 13 | 220 | ส่งมอบจนถึงปี ค.ศ. 2028 |
| แอร์บัส เอ321แอลอาร์ | — | 4 | <180 | ส่งมอบในปี ค.ศ. 2026–2027 |
| รวม | 62 | 21 |  |  |
อีเจียนแอร์ไลน์มีอายุฝูงบินเฉลี่ย 8.8 ปี
นอกเหนือจากนี้แล้วอีเจียนแอร์ไลน์ยังให้บริการเครื่องบินเลียร์เจ็ต 60 โดยจะใช้ในเที่ยวบิน VIP และเที่ยวบินส่วนตัวนอกตารางบิน
ฝูงบิน > ฝูงบินในอดีต

อีเจียนแอร์ไลน์เคยให้บริการเครื่องบินดังต่อไปนี้:
แอร์บัส เอ319-100
เอทีอาร์ 72-200[ต้องการอ้างอิง]
เอทีอาร์ 72-500 (เช่าจากสวิฟต์แอร์)
โบอิง 737-300
โบอิง 737-400
บริติชแอโรสเปซ เอฟโร‎ อาร์เจ100
บริการ > โปรแกรมสะสมไมล์

ไมล์+โบนัส (อังกฤษ: Miles+Bonus) เป็นโปรแกรมสะสมไมล์สำหรับอีเจียนแอร์ไลน์และสายการบินลูก โอลิมปิกแอร์ โดยเป็นการปรับอัตลักษณ์จาก ไมล์สแอนด์โบนัส ของอีเจียนเดิมและเป็นการทดแทน ทราเวลแอร์คลับ ของโอลิมปิกแอร์ ไมล์+โบนัสมีระดับสมาชิกสามระดับ ได้แก่ บลู เงิน และทอง[ต้องการอ้างอิง]
บริการ > ห้องรับรองท่าอากาศยาน

ผู้ที่ถือสมาชิก ไมล์+โบนัส ระดับทองหรือถือสถานะทองกับสายการบินสมาชิกสตาร์อัลไลแอนซ์อื่นๆ หรือผู้โดยสารที่บินชั้นธุรกิจกับอีเจียนหรือสายการบินสตาร์อัลไลแอนซ์อื่นๆ จะมีสิทธิในการเข้าใช้ห้องรับรองในเอเธนส์ เทสซาโลนีกี และลาร์นากา
แหล่งข้อมูลอื่น

เว็บไซต์ทางการ
| ด ค ก สายการบินในประเทศกรีซ |
| --- | --- |
ตามกำหนดการ:  อีเจียนแอร์ไลน์  บลูเบิร์ดแอร์เวย์  ลูมิวิงส์  โอลิมปิกแอร์  สกายเอกซ์เพรส 
เช่าเหมาลำ:  แอร์เมดิเตอร์เรเนียน  แอมเจ็ตเอ็กเซคคูทีฟ  เกนเจ็ต  มาราธอนแอร์ไลน์  โอลิมปัสแอร์เวย์ 
ขนส่งสินค้า:  สวิฟต์แอร์ เฮลลาส 
อื่นๆ:  เฮลเลนิกซีเพลน 
| ด ค กสมาชิกของแอร์ไลนส์ฟอร์ยุโรป (เอ4อี) |
| --- | --- |
สมาชิกสายการบิน:  อีเจียนแอร์ไลน์  แอร์บอลติก  แอร์ฟรานซ์–เคแอลเอ็ม  คาร์โกลักซ์  อีซี่ย์เจ็ต  ฟินน์แอร์  ไอซ์แลนด์แอร์  ไอเอจี  เจ็ตทูดอตคอม  ลุฟท์ฮันซ่า  นอร์วีเจียน  ไรอันแอร์โฮลดิ้ง  สมาร์ตวิงส์  ตัปแอร์ปูร์ตูกัล  ทูอีกรูป  โบโลเตอา 
สมาชิกผู้ผลิต:  แอร์บัส  โบอิง  เอ็มบราเออร์  จีอีแอโรสเปซ  เทลส์กรุ๊ป 
สมาชิกที่เกี่ยวข้อง:  ไคลด์แอนด์โค  เออร์เคเลนส์ลอว์  เคเนดีส์ลอว์  สตีเฟนสัน ฮาร์วูด 
บทความที่เกี่ยวข้อง: เออีเอ, อีแอลเอฟเอเอ
อีเจียนแอร์ไลน์ใช้บีเออี เอฟโร‎ อาร์เจ100 ระหว่างปี ค.ศ. 1999–2011
ประเทศกรีซ
  จุดหมายปลายทางของอีเจียนแอร์ไลน์
แอร์บัส เอ320-200 ของอีเจียน
แอร์บัส เอ320นีโอของอีเจียน
แอร์บัส เอ321นีโอของอีเจียน
อิบซง แมลู

| ข้อมูลส่วนตัว |
| --- | --- | --- | --- |
ชื่อเต็ม:  อิบสัน เปเรย์รา เดอ เมโล่
วันเกิด:  8 ตุลาคม พ.ศ. 2532 (35 ปี)
สถานที่เกิด:  เรซีฟี, บราซิล
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2014 |  ACD Potiguar |  2 |  (0) |
| 2014–2015 |  Ethnikos Achna |  25 |  (2) |
| 2015 |  Ayia Napa |  16 |  (1) |
| 2015–2016 |  Pafos |  21 |  (1) |
| 2016–2017 |  Ermis Aradippou |  22 |  (3) |
| 2017–2018 |  Marítimo |  15 |  (1) |
| 2019 |  สมุทรปราการ ซิตี้ |  25 |  (15) |
| 2020–2021 |  สุโขทัย |  27 |  (10) |
| 2021–2023 |  ขอนแก่น ยูไนเต็ด |  54 |  (22) |
| 2023 |  NorthEast United |  9 |  (1) |
| 2024 |  Clube Sociedade Esportiva |  15 |  (5) |
| 2024 |  มหาสารคาม เอสบีที |  16 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 ธันวาคม 2024
อิบสัน เปเรย์รา เดอ เมโล่ (โปรตุเกส: Ibson Pereira de Melo; เกิด 8 ตุลาคม 2532) นักฟุตบอลอาชีพชาวบราซิล ในตำแหน่งกองหน้า โดยเคยเล่นให้กับหลายสโมสรในไทย เช่น สมุทรปราการ ซิตี้, สุโขทัย, ขอนแก่น ยูไนเต็ด และมหาสารคาม เอสบีที
ฤดูพายุไต้ฝุ่นแปซิฟิก พ.ศ. 2555
การพยากรณ์ฤดูกาล

| วันที่พยากรณ์โดย TSR | จำนวน พายุโซนร้อน | จำนวน พายุไต้ฝุ่น | จำนวน พายุรุนแรง | ดัชนีเอซีอี | อ้างอิง |
| --- | --- | --- | --- | --- | --- |
| เฉลี่ย (2508–2554) | 26.2 | 16.3 | 8.4 | 295 |  |
| 13 เมษายน 2555 | 25.5 | 15.6 | 7.3 | 262 |  |
| 5 พฤษภาคม 2555 | 25.5 | 15.6 | 8.5 | 300 |  |
| 9 กรกฎาคม 2555 | 26.8 | 16.7 | 9.2 | 324 |  |
| 6 สิงหาคม 2555 | 27.4 | 17.4 | 9.3 | 327 |  |
| วันที่พยากรณ์ | ศูนย์ พยากรณ์ | ช่วงเวลา | ช่วงเวลา | ระบบพายุ | อ้างอิง |
| 30 มิถุนายน 2555 | CWB | 1 มกราคม — 31 ธันวาคม | 1 มกราคม — 31 ธันวาคม | 23–26 ลูก |  |
| กรกฎาคม 2555 | PAGASA | กรกฎาคม — กันยายน | กรกฎาคม — กันยายน | 7–10 ลูก |  |
| กรกฎาคม 2555 | PAGASA | ตุลาคม — ธันวาคม | ตุลาคม — ธันวาคม | 4–7 ลูก |  |
| ฤดูกาล 2555 | ศูนย์พยากรณ์ | พายุหมุนเขตร้อน | พายุโซนร้อน | พายุไต้ฝุ่น | อ้างอิง |
| เกิดขึ้นจริง: | JMA | 34 | 25 | 14 |  |
| เกิดขึ้นจริง: | JTWC | 27 | 25 | 16 |  |
| เกิดขึ้นจริง: | PAGASA | 17 | 16 | 9 |  |
ในแต่ละฤดูกาล สำนักงานอุตุนิยมวิทยาแห่งชาติของหลายประเทศ และหน่วยงานวิทยาศาสตร์หลายแห่ง ต่างพยากรณ์จำนวนพายุหมุนเขตร้อน พายุเขตร้อน และพายุไต้ฝุ่นที่จะก่อตัวขึ้นระหว่างฤดูกาล และ/หรือ จำนวนพายุหมุนที่จะส่งผลกระทบต่อประเทศใดประเทศหนึ่ง รวมถึงองค์การความเสี่ยงพายุโซนร้อนของมหาวิทยาลัยคอลเลจลอนดอนและศูนย์การเปลี่ยนแปลงสภาพภูมิอากาศกาย คาร์เพนเตอร์ เอเชีย-แปซิฟิกของมหาวิทยาลัยฮ่องกงซึ่งได้ทำการพยากรณ์ไว้ตั้งแต่พ.ศ. 2543 แล้ว อย่างไรก็ตามในปีนี้ GCACIC ไม่มีการออกการคาดการณ์เกี่ยวกับพายุหมุนเขตร้อนที่จะก่อตัวและพัฒนาขึ้นในสามฤดูกาลล่าสุด
ในฤดูกาลนี้องค์การความเสี่ยงพายุโซนร้อน (TSR) ได้ออกการคาดการณ์ประมาณการเบื้องต้นเกี่ยวกับจำนวนของโซนร้อน, ไต้ฝุ่นและไต้ฝุ่นรุนแรง ที่จะก่อตัวช่วงเดือนเมษายน ก่อนจะออกการปรับปรุงในช่วงเดือนพฤษภาคม, กรกฎาคมและสิงหาคม
ในการพยากรณ์ของเดือนเมษายน, TSR ทำนายว่าฤดูกาลนี้จะได้เห็นกิจกรรมประมาณ 10% เฉลี่ยช่วงก่อนปี 2508 - 2554 อย่างไรก็ตามอาจมีการปรับปรุงการพยากรณ์เพื่อให้ทันสมัย
วันที่ 20 มีนาคม หอสังเกตการณ์ฮ่องกงทำนายว่า ฤดูกาลพายุไต้ฝุ่นในฮ่องกงจะเริ่มต้นในเดือนมิถุนายนหรือก่อนหน้านั้นเล็กน้อย ก่อนหน้านี้ที่มีพายุหมุนเขตร้อน 5-8 ลูกผ่านไปในระยะ 500 กิโลเมตร (310 ไมล์) จากฮ่องกง
วันที่ 21 พฤษภาคม กรมอุตุนิยมวิทยาคาดว่าประเทศไทยจะได้รับปลกระทบจากพายุโซนร้อน 1-2 ลูกในช่วงปี 2555 โดยคาดว่าจะมี 1 ลูกเข้าที่เวียดนามและส่งผลกระทบต่อไทยภายหลังในช่วงเดือนสิงหาคมถึงกันยายน ขณะที่หน่วยงานอื่นๆคาดว่าจะมีพายุหมุนเขตร้อนเคลื่อนตัวผ่านภาคใต้ของประเทศไทยในช่วงเดือนตุลาคมหรือพฤศจิกายน
วันที่ 13 สิงหาคม สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์  (PAGASA) ทำนายว่าจะมีพายุหมุนเขตร้อน 7-10 ลูกที่มีแนวโน้มจะทวีความรุนแรงหรือก่อตัวในพื้นที่รับผิดชอบของฟิลิปปินส์ระหว่างเดือนกรกฎาคม และเดือนกันยายน และ 4 -7 คาดว่าจะเกิดในระหว่างเดือนตุลาคมและเดือนธันวาคม
วันที่ 31 สิงหาคม สำนักงานอากาศกลางของไต้หวันคาดว่าจะมีพายุหมุนเขตร้อนอีก 8 ลูกสามารถทวีความรุนแรงได้ใกล้ไต้หวันและคาดว่าหนึ่งหรือสองลูกจะส่งผลกระทบต่อไต้หวัน
ภาพรวมฤดูกาล

| --- | --- |
  พายุดีเปรสชัน (≤61 กม./ชม.):   พายุไต้ฝุ่นกำลังแรง (118–156 กม./ชม.)
  พายุโซนร้อน (62–88 กม./ชม.):   พายุไต้ฝุ่นกำลังแรงอย่างมาก (157–193 กม./ชม.)
  พายุโซนร้อนกำลังแรง (89–117 กม./ชม.):   พายุไต้ฝุ่นรุนแรง (≥194 กม./ชม.)
พายุ > พายุโซนร้อนปาข่า

วันที่ 17 มีนาคม ความแปรปวนเขตร้อนก่อตัวขึ้นทางทิศตะวันตกเฉียงเหนือของปาเลาและอยู่ในพื้นที่ลมเฉียนตามแนวตั้ง
วันที่ 24 มีนาคม JMA เพิ่มระดับความรุนแรงของหย่อมความกดอากาศเพิ่มขึ้น
วันที่ 25 มีนาคม JMA ปรับลดระดับความรุนแรงเนื่องจากการหมุนเวียนลมที่ศูนย์กลางได้ลดลง
วันที่ 26 มีนาคม JMA เพิ่มระดับความรุนแรงของความแปรปวนเขตร้อนอีกครั้งเพราะลมเฉือนต่ำแนวตั้งและความเอื้ออำนวยจากอุณหภูมิผิวน้ำทะเลในทะเลจีนใต้
วันที่ 28 มีนาคม JTWC ออก TCFA
วันที่ 29 มีนาคม JMA เพิ่มระดับความรุนแรงของหย่อมความกดอากาศต่ำเป็นพายุโซนร้อน และใช้ชื่อ ปาข่า (Pakhar) เนื่องจากมีการไหลเวียนของลมที่ศูนย์กลางอย่างสมบูรณ์
วันที่ 30 มีนาคม JTWC ได้ปรับเพิ่มระดับความรุนแรงของ ปาข่า เป็นพายุไต้ฝุ่นระดับ 1 เนื่องจากมีการพบตาพายุบริเวณศูนย์กลาง
วันที่ 31 มีนาคม JTWC ได้ปรับลดระดับความรุนแรงของ ปาข่า เป็นพายุโซนร้อน เนื่องจากปฏิกิริยาความสัมพันธ์ระหว่างพื้นดินและพื้นน้ำทะเล
วันที่ 1 เมษายน ปาข่า พัดขึ้นฝั่งใกล้กับ หวุงเต่า, เวียดนาม และเริ่มอ่อนตัวลง
วันที่ 2 เมษายน JMA ได้ปรับลดระดับความรุนแรง, ปาข่าเริ่มสลายตัว
วันที่ 5 เมษายน ปาข่าสลายตัวทั้งหมด
พายุ > พายุโซนร้อนกำลังแรงซ้านหวู่

วันที่ 20 พฤษภาคม กรมอุตุนิยมวิทยาญี่ปุ่น (JMA) รายงานว่าพบการพัฒนาของดีเปรสชันเขตร้อนใกล้ ๆ กับกวม ทางทิศตะวันออกเฉียงใต้ที่ระยะ 525 กิโลเมตร (325 ไมล์)
วันที่ 21 พฤษภาคม ศูนย์เตือนไต้ฝุ่นร่วม (JTWC) ประกาศทวีความรุนแรงของระบบเป็นดีเปรสชันเขตร้อน
วันที่ 22 พฤษภาคม JMA ประกาศทวีความรุนแรงของระบบเป็นพายุโซนร้อนและใช้ชื่อ "ซ้านหวู่"
วันที่ 23 พฤษภาคม JTWC ประกาศทวีความรุนแรงของซ้านหวู่เป็นพายุไต้ฝุ่นระดับ 1 และซ้านหวู่เริ่มมีการจัดระเบียบของระบบมากขึ้นจากการสังเกต
วันที่ 24 พฤษภาคม JMA ประกาศทวีความรุนแรงของซ้านหวู่เป็นพายุโซนร้อนกำลังแรง
วันที่ 25 พฤษภาคม ตาพายุของซ้านหวู่ได้เคลื่อนตัวผ่านเกาะอิโวะจิมะ
วันที่ 26 พฤษภาคม ลมเฉือนตามแนวตั้งกำลังแรงและอุณหภูมิผิวน้ำทะเลที่เย็นขึ้น ทำให้การไหลเวียนของความร้อนในพายุลดลง ทำให้ระบบตาพายุเริ่มเล็กลง ต่อมา JTWC ประกาศลดความรุนแรงของซ้านหวู่เป็นพายุโซนร้อน
วันที่ 27 พฤษภาคม การติดตามโดย JMA พบว่าระดับการไหลเวียนพลังงานเริ่มจะเปิดออก ก่อนที่จะรายงานว่าซ้านหวู่อ่อนกำลังลงกลายเป็นต่ำเขตร้อนพิเศษ (Extratropical Low)
วันที่ 30 พฤษภาคม ระบบกระจายไปในที่สุด
ผลกระทบของซ้านหวู่ก่อให้เกิดลมกระโชกแรงและมีฝนตกหนักประมาณ 1.5–2 นิ้ว (38–51 มิลลิเมตร)ในบางส่วนของกวมและหมู่เกาะนอร์เทิร์นมาเรียนา ความเสียหายที่รายงานมาจากเกาะกวม พบว่าเกิดการหักโค่นของกิ่งไม้ทำให้เกิดความเสียหายกับระบบสายไฟฟ้า เป็นมลูค่าประมาณ 20,000 ดอลลาร์สหรัฐ
พายุ > พายุไต้ฝุ่นมาวาร์

วันที่ 29 พฤษภาคม ความแปรปวนเขตร้อนก่อตัวขึ้นบริเวณทิศตะวันตกเฉียงเหนือของปาเลา
วันที่ 31 พฤษภาคม มีการประกาศเตือน TCFA, PAGASA ปรับระดับความรุนแรงเป็นดีเปรสชันเขตร้อนและใช้ชื่อ "อัมโบ (Ambo)"
วันที่ 1 มิถุนายน JMA ปรับระดับความรุนแรงเป็นพายุโซนร้อนและใช้ชื่อ "มาวาร์ (Mawar)"
วันที่ 2 มิถุนายน JMA ปรับระดับความรุนแรงของพายุโซนร้อนมาวาร์ เป็น "พายุโซนร้อนกำลังแรงมาวาร์" ในขณะที่ JTWC ปรับระดับความรุนแรงเป็น พายุไต้ฝุ่นระดับ 1
วันที่ 3 มิถุนายน JMA ปรับระดับความรุนแรงของพายุโซนร้อนกำลังแรงมาวาร์ เป็น "ไต้ฝุ่นมาวาร์" หลังจากที่ JTWC ปรับระดับความรุนแรงเป็น พายุไต้ฝุ่นระดับ 2
วันที่ 4 มิถุนายน JTWC ปรับเพิ่มระดับความรุนแรงของไต้ฝุ่นมาวาร์จากพายุไต้ฝุ่นระดับ 2 เป็นพายุไต้ฝุ่นระดับ 3 แต่ได้ลดลงมาอยู่ในระดับ 2 เหมือนเดิมหลังจากนั้นเพียง 6 ชั่วโมงเนื่องจากลมเฉือน ที่มาจากกระแสเจ็ท (jet stream) บริเวณใกล้ๆประเทศญี่ปุ่น
วันที่ 5 มิถุนายน มาวาร์เริ่มอ่อนกำลังลงอย่างมาก จน JMA ได้ลดระดับความรุนแรงของมาวาร์เป็น พายุโซนร้อนกำลังแรง
วันที่ 6 มิถุนายน  มาวาร์กลายเป็นพายุหมุนเต็มที่